Аконгресс иалагалоу закәанпроект инақәыршәаны, Америка Украина иацхраауеит Амшын еиқәа арегион атәылақәа рҟны аизыҟазаашьақәа рырҕәҕәараҿы, зыӡбахәы ҳәоу атәылақәа иреиуп Қырҭтәылагьы.
Азакәанпроект инақәыршәаны, Америка Украина иацхраауеит Болгариеи, Румынтәылеи, Ҭырқәтәылеи, Қырҭтәылеи рҟны адипломатиатәи, аекономикатәи, аенергетикатәи, амшынтәи аизыҟазашьақәа рырҕәҕәараҿы.
Иара убас, азакәанпроект ишану ала, Америка Украинаҟа рхатә хаҭарнак ҷыда ддәықәырҵоит, иара инапы ианызаауеит Украинеи Амшын еиқәа арегион аҿы Урыстәыла амилитаристтә нырра зныҧшуа егьырҭ атәылақәеи рыбжьара адипломатиатә еизыҟазаашьақәа рырҕәҕәара ацхраара.
Иара убас, азакәанпроект ала иазҧхьагәаҭоуп алеталтә бџьари арратә цхыраареи аҳасаб ала, есышықәса Украина 304 миллион адоллар азоушьҭра.